Diari Oficial de la Generalitat Valenciana


Sumari del DOGV 4369, del 31-10-2002 (2002/11317)

RESOLUCIÓ de 26 de setembre de 2002, del director general d'Arquitectura i Habitatge, relativa al reconeixement per la Conselleria d'Obres Públiques, Urbanisme i Transports, de distintiu de qualitat de productes utilitzats en edificació amb la referència 0701P0302.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11092


Data del document
:   26-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * material de construcció
    * marca de qualitat
    * indústria de la construcció

RESOLUCIÓ de 26 de setembre de 2002, del director general d'Arquitectura i Habitatge, relativa al reconeixement per la Conselleria d'Obres Públiques, Urbanisme i Transports, de distintiu de qualitat de productes utilitzats en edificació amb la referència 0701P0302. [2002/A11206]
  
Ramón Congost Vallés, en nom i representació d'AIDICO Entitat de Certificació, sol·licita reconeixement de la marca CV per a formigó preparat, de conformitat amb l'Orde 26 d'octubre de 1998, del conseller d'Obres Públiques, Urbanisme i Transports.
  
L'expedient per al reconeixement de la marca CV s'ha tramitat de conformitat amb l'esmentada orde i el Decret 164/1998, de 6 d'octubre, del Govern Valencià, i consta en este que s'han complit tots els requisits reglamentats.
  
Per això, a proposta de la Divisió de Qualitat en l'Edificació, esta Direcció General, resol:
  
Primer
  
Reconéixer el distintiu de qualitat que atorga AIDICO Entitat de Certificació, amb seu en el Parc Tecnològic, avinguda de Benjamin Franklin, 17 de Paterna (València), anomenat marca CV per a formigó preparat, amb la referència 0701P0302. El producte es certifica segons les especificacions de la norma UNE 83164:2000 per a les característiques aplicables al formigó preparat en central situada en un lloc determinat que no pertany a les instal·lacions pròpies d'una obra, designat per propietats per a la sèrie completa de resistències característiques especificades 20, 25, 30 N/mm² i, opcionalment de manera individual, per a les resistències característiques especificades 35, 40, 45 i 50 N/mm².
  
Segon
  
L'abast del reconeixement de la marca CV per a formigó preparat és l'indicat en el Decret 107/1991, de 10 de juny, del Consell de la Generalitat Valenciana, i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, la justificació de la recepció d'este producte certificat en les obres d'edificació d'habitatges, es farà de conformitat amb la Instrucció número 1, de la Direcció General d'Arquitectura i Habitatge de la Conselleria d'Obres Públiques, Urbanisme i Transports, publicada en el Diari Oficial de la Generalitat Valenciana número 3.579, de 9 de setembre de 1999.
  
Tercer
  
La validesa de reconeixement del distintiu, marca CV per a formigó preparat serà pel període d'un any natural, comptador a partir de la data de la present resolució, i quedarà supeditat al compliment de les condicions establides en el Decret 164/1998, de 6 d'octubre, i Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.
  
Quart
  
Qualsevol variació en les condicions que serviren de base per al reconeixement del distintiu, marca CV per a formigó preparat, haurà de ser comunicada a esta Direcció General en el moment en què es produïsca.
  
Contra esta resolució, que no posa fi a la via administrativa, es pot interposar recurs d'alçada davant el conseller d'Obres Públiques, Urbanisme i Transports, en el termini d'un mes comptador des de la seua notificació, d'acord amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
La present resolució es publicarà en el Diari Oficial de la Generalitat Valenciana, per a coneixement general.
  
València, 26 de setembre de 2002.- El director general d'Arquitectura i Habitatge: José María García Zarco.